Arvydas Mockus

Arvydas Mockus (g. 1960 m. vasario 5 d. Jurbarke) – Lietuvos ir Šiaulių miesto savivaldybės politinis bei visuomenės veikėjas.

 Biografija 
1978 aukso medaliu baigė Tauragės IV-ą vidurinę mokyklą, jaunųjų fizikų mokyklą „Fotonas“, jaunųjų matematikų mokyklą. 1983 m. su pagyrimu baigė Kauno A. Sniečkaus politechnikos institutą, inžinierius.

1983 m. Šiaulių televizorių gamyklos inžinierius, 1984–1989 m. Šiaulių komjaunimo komiteto trečiasis, antrasis, pirmasis sekretorius, rinkimuose rėmė Sąjūdžio Šiaulių miesto taryba. 1989 m. Sąjūdžio miesto tarybos narys, atsakingas už jaunimo reikalus, pirmasis šalyje panaikino Šiaulių komjaunimo organizaciją ir pasitraukė iš politikos. Jo iniciatyva buvo surengtas mitingas prieš Zoknių karinį aerodromą. Laikraščių „Nelabai įdomus mūsų momentas“, „Grožis, jėga, sveikata“ steigėjas ir leidėjas, Šiaulių televizijos steigėjas. Buvo įkūręs vieną pirmųjų Lietuvoje jaunimo kavinę „Aušrinė“, kur vykdavo teminiai vakarai.Laura Auksaitytė. Arvydas Mockus: Ieškau jaunystės eliksyro. Šiauliai plius. 2007-01-19  UAB „Arvirida“ direktorius; LR Seimo nario E. Žakario padėjėjas-sekretorius.Arvydas Mockus. LSDP Šiaulių skyrius

Nuo 2004 m. Lietuvos socialdemokratų partijos Šiaulių skyriaus narys. 2008–2011 m. ir nuo 2011 m. Šiaulių miesto savivaldybės tarybos narys.2011 m. Lietuvos savivaldybių tarybų rinkimai 
Verslo darbdavių konfederacijos tarybos narys. Vaikai Daumantas, Dovaldė.

Nuo 2012 m. Seimo narys. 

 Šaltiniai  

Kategorija:Šiaulių politikai
Kategorija:Lietuvos inžinieriai
Kategorija:Seimo nariai